CELEX: 62018TA0268
Language: sk
Date: 2019-06-27 00:00:00
Title: Vec T-268/18: Rozsudok Všeobecného súdu z 27. júna 2019 — Sandrone/EUIPO — J. García Carrión (Luciano Sandrone) („Ochranná známka Európskej únie — Námietkové konanie — Prihláška slovnej ochrannej známky Európskej únie Luciano Sandrone — Staršia slovná ochranná známka Európskej únie DON LUCIANO — Riadne používanie staršej ochrannej známky — Článok 47 ods. 2 a 3 nariadenia (EÚ) 2017/1001 — Relatívny dôvod zamietnutia — Článok 8 ods. 1 písm. b) nariadenia 2017/1001 — Prihláška slovnej ochrannej známky zložená z mena a priezviska — Staršia ochranná známka zložená z titulu a mena — Neutralita koncepčného porovnania — Neexistencia pravdepodobnosti zámeny“)

9.9.2019   
            
            
               SK
            
            
               Úradný vestník Európskej únie
            
            
               C 305/50
            
         
      Rozsudok Všeobecného súdu z 27. júna 2019 — Sandrone/EUIPO — J. García Carrión (Luciano Sandrone)
      (Vec T-268/18) (1)
      
      („Ochranná známka Európskej únie - Námietkové konanie - Prihláška slovnej ochrannej známky Európskej únie Luciano Sandrone - Staršia slovná ochranná známka Európskej únie DON LUCIANO - Riadne používanie staršej ochrannej známky - Článok 47 ods. 2 a 3 nariadenia (EÚ) 2017/1001 - Relatívny dôvod zamietnutia - Článok 8 ods. 1 písm. b) nariadenia 2017/1001 - Prihláška slovnej ochrannej známky zložená z mena a priezviska - Staršia ochranná známka zložená z titulu a mena - Neutralita koncepčného porovnania - Neexistencia pravdepodobnosti zámeny“)
      (2019/C 305/59)
      Jazyk konania: angličtina
      
         Účastníci konania
      
      
         Žalobca: Luciano Sandrone (Barolo, Taliansko) (v zastúpení: A. Borra, advokát)
      
         Žalovaný: Úrad Európskej únie pre duševné vlastníctvo (v zastúpení: K. Kompari a H. O’Neill, splnomocnení zástupcovia)
      
         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: J. García Carrión, SA (Jumilla, Španielsko)
      
         Predmet veci
      
      Žaloba podaná proti rozhodnutiu druhého odvolacieho senátu EUIPO z 26. februára 2018 (vec R 1207/2017-2) tykajúcemu sa námietkového konania medzi spoločnosťou J. García Carrión a pánom Lucianom Sandronem
      
         Výrok rozsudku
      
      
                  1.
               
               
                  Rozhodnutie druhého odvolacieho senátu Úradu Európskej únie pre duševné vlastníctvo (EUIPO) z 26. februára 2018 (vec R 1207/2017-2) sa zrušuje.
               
            
                  2.
               
               
                  EUIPO znáša svoje vlastné trovy konania a je povinný nahradiť trovy konania, ktoré vznikli pánovi Lucianovi Sandronemu.
               
            
         (1)  Ú. v. EÚ C 231, 2.7.2018.